Apel de proiecte: nr. PR/NE/2024/P1/RSO1.1.3.1/1 - Proiecte de CDI și investiții în IMM

Anexa 14

Acord de parteneriat de colaborare efectivă

***Model orientativ***

## nr. \_\_\_\_\_\_\_/\_\_\_\_\_\_\_\_\_\_

**pentru realizarea proiectului** *<denumire proiect >*

(*Acest document reprezintă un model orientativ în scopul reglementării de principiu a aspectelor legale, financiare și de orice altă natură care pot interveni în implementarea în parteneriat a proiectului.*

*Acordul de parteneriat este supus legislației din România, se încheie până cel târziu la depunerea cererii de finanțare și este parte integrantă din aceasta.*

*Beneficiarul, în calitate de lider de parteneriat, este responsabil cu asigurarea implementării proiectului și a respectării tuturor prevederilor contractului de finanțare, sens în care acesta trebuie să aibă în vedere includerea în acordul de parteneriat, după caz, a oricăror prevederi pe care acesta le consideră necesare și care nu contravin, în niciun fel, prevederilor contractului de finanțare, legislației comunitare și naționale incidente.*)

*Aceste prevederi nu exonerează partenerii de obligația implementării proiectului conform prevederilor acordului de parteneriat, a respectării prevederilor contractului/deciziei de finanțare încheiat/încheiate de liderul parteneriatului cu autoritatea de management/organismul intermediar și nici de respectarea prevederilor prezentelor norme metodologice.*

##### Părțile

1. *denumirea completă a organizației*, cu sediul în *adresa sediului*, codul fiscal …, având calitatea de **Lider de parteneriat** (partener 1) *<se vor insera datele de identificare ale solicitantului/liderului de parteneriat>+ conturi solicitant* (în funcție de tipul instituției – central, local, privat, conform prevederilor......)

Cont pentru cerere de plată, - cod IBAN: …………………… ,- Denumire/adresa Trezoreriei: ……………………………

Cont pentru cerere de rambursare , cod IBAN: ……………………

Denumire/adresa Trezoreriei/Băncii Comerciale: ……………………………

1. *denumirea completă a organizației*, cu sediul în *adresa sediului*, codul fiscal …, având calitatea de **Partener 2** *<se vor insera datele de identificare ale solicitantului/liderului de parteneriat>+ conturi solicitant* (în funcție de tipul instituției – central, local, privat, conform prevederilor......)

Cont pentru cerere de plată, - cod IBAN: …………………… ,- Denumire/adresa Trezoreriei: ……………………………

Cont pentru cerere de rambursare , cod IBAN: ……………………

Denumire/adresa Trezoreriei/Băncii Comerciale: ……………………………

1. *denumirea completă a organizației*, cu sediul în *adresa sediului*, codul fiscal …, având calitatea de **Partener n,** *n= numărul total de membri ai parteneriatului <se vor insera datele de identificare ale solicitantului/liderului de parteneriat>+ conturi solicitant (în funcție de tipul instituției – central, local, privat, conform prevederilor......)*

Cont pentru cerere de plată, - cod IBAN: …………………… ,- Denumire/adresa Trezoreriei: ……………………………

Cont pentru cerere de rambursare , cod IBAN: ……………………

Denumire/adresa Trezoreriei/Băncii Comerciale: ……………………………

au convenit următoarele:

##### Obiectul

* 1. Obiectul acestui parteneriat este de a stabili drepturile și obligațiile părților, în cadrul colaborării efective[[1]](#footnote-1), îndeplinirea obligațiilor stipulate în O.U.G. nr. 77/2014, contribuția financiară proprie a fiecărei părți la bugetul proiectului, repartizarea ajutorului de stat / de minimis precum și responsabilitățile ce le revin în implementarea activităților și prevederi cu privire la plăți și modalitatea de gestionare a avantajelor economice obținute în cadrul proiectului, inclusiv obligațiile privind stoparea și recuperarea ajutorului de stat / de minimis, aferente proiectului: *titlul proiectului*, care este depus în cadrul Programului Regional Nord-Est 2021-2027, Prioritatea .................... apel de proiecte ....................., precum și pe durata de valabilitate a contractului de finanțare.
  2. Prezentul acord se constituie anexă la cererea de finanțare.

##### Roluri și responsabilități în implementarea proiectului

##### Rolurile și responsabilitățile sunt descrise în tabelul de mai jos și corespund prevederilor din Cererea de finanțare:

|  |  |
| --- | --- |
| **Organizația** | **Roluri și responsabilități** |
| Lider de parteneriat (Partener 1) | Se vor descrie activitățile și subactivităţile pe care fiecare partener trebuie să le implementeze (având în vedere inclusiv definiția colaborării efective), în strânsă corelare cu informațiile furnizate în formularul cererii de finanțare  De asemenea, se va menționa valoarea estimată a fiecărei activități, defalcată pentru fiecare partener/lider de parteneriat  Se vor menționa în clar drepturile de proprietate intelectuală dobândite în urma implementării proiectului, modalitatea de protejare a acestora și titularul/titularii acestora |
| Partener 2 |  |
| Partener n |  |

##### Contribuția la cofinanțarea cheltuielilor totale ale proiectului

##### Partenerii vor asigura contribuția la cofinanțarea cheltuielilor totale ale proiectului așa cum este precizat în Cererea de finanțare și în prezentul acord.

|  |  |
| --- | --- |
| **Organizația** | **Contribuția (unde este cazul)** |
| Lider de parteneriat (Partener 1) | Se va completa conform bugetului proiectului și Declarației unice |
| Partener 2 | *Se va completa conform bugetului proiectului și Declarației unice* |
| Partener n | *Se va completa conform bugetului proiectului și Declarației unice* |

##### Plăți

1. decontările între liderul de parteneriat și parteneri se vor efectua conform prevederilor legale în vigoare privind gestionarea financiară a fondurilor europene pentru perioada de programare 2021-2027.
2. pentru decontarea cheltuielilor rambursabile, fiecare partener va depune la liderul de parteneriat o cerere de rambursare/plată pentru cheltuielile efectuate conform acordului de parteneriat și toate documentele justificative, inclusiv dosarul achizițiilor publice derulate de aceștia.
3. liderul de parteneriat depune cererea de rambursare/plată, iar autoritatea de management virează, după efectuarea verificărilor, valoarea cheltuielilor rambursabile în conturile liderului de parteneriat/partenerilor care le-au efectuat, și în concordanță cu valoarea corespunzătoare activității/activităților proprii din proiect, asumate conform prevederilor art. 3, alin. (2) din acordul de parteneriat.
4. liderul de parteneriat și partenerii - instituții publice își includ în bugetul propriu sumele necesare creditelor de angajament şi a creditelor bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor acordului de parteneriat, anexă la cererea de finanțare.

(4) Partenerii au obligație comună de a realiza prevederile prezentului acord, cu respectarea conținutului cererii de finanțare și anexelor acesteia.

(5) Referitor la repartizarea ajutorului de stat / de minimis, se vor insera prevederi cu privire la modalitatea de gestionare a avantajelor economice obținute în cadrul proiectului, inclusiv obligațiile privind stoparea și recuperarea ajutorului de stat / de minimis (dacă este cazul).

##### Perioada de valabilitate a acordului

##### Perioada de valabilitate a acordului este cuprinsă între *zz/ll/aaaa* și data închiderii oficiale a PR 2021-2027 sau perioada de durabilitate, oricare dintre acestea intervine ultima.

##### Drepturile și obligațiile liderului de parteneriat (Partenerului 1)

##### Drepturile liderului de parteneriat

##### Liderul de parteneriat are dreptul să solicite celorlalți parteneri furnizarea oricăror informații și documente legate de proiect, în scopul elaborării rapoartelor de progres, a cererilor de rambursare/plată, sau a verificării respectării normelor în vigoare privind atribuirea contractelor de achiziție.

##### Liderul de parteneriat (Partener 1) va semna Cererea de finanțare și Contractul de finanțare.

##### Liderul de parteneriat (Partener 1) va consulta partenerii cu regularitate, îi va informa despre progresul în implementarea proiectului și le va furniza copii ale rapoartelor de progres și financiare.

##### Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerii înaintea solicitării aprobării de către Autoritatea de management.

##### Liderul de parteneriat va înainta AM cererile de rambursare/plată, împreună cu documentele justificative, rapoartele de progres etc., conform prevederilor contractuale și procedurale.

##### În cazul în care unul din partenerii 2, 3, n, nu duce la îndeplinire una sau mai multe din obligațiile care le revin (e.g. implementarea unor activităţi, asigurarea contribuției la cofinanțarea proiectului), liderul de proiect va prelua în totalitate responsabilitatea de a îndeplini aceste obligații.

##### În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.

##### Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli conform legislației în vigoare.

##### Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

##### Drepturile și obligațiile Partenerilor 2, 3, n

##### Drepturile Partenerilor 2, 3, n

* 1. Cheltuielile angajate de Partenerii 2, 3, n, sunt eligibile în același fel ca și cheltuielile angajate de către liderul de parteneriat corespunzător activității/activităților proprii din proiect. Partenerii au dreptul, prin transfer de către AM, la fondurile obținute din procesul de rambursare/plată pentru cheltuielile angajate de către aceștia, care au fost certificate ca eligibile.
  2. Partenerii au dreptul să fie consultați cu regularitate de către liderul de proiect, să fie informați despre progresul în implementarea proiectului și să li se furnizeze, de către liderul de parteneriat, copii ale rapoartelor de progres și financiare.

##### Partenerii au dreptul să fie consultați, de către liderul de parteneriat, în privința propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către AM PR Nord-Est.

###### Obligațiile Partenerilor 2, 3, n

##### Partenerii sunt obligați să pună la dispoziția liderului de parteneriat documentațiile de atribuire elaborate în cadrul procedurii de atribuire a contractelor de achiziție publică, spre verificare.

##### Partenerii sunt obligați să transmită copii conforme cu originalul după documentațiile complete de atribuire elaborate în cadrul procedurii de atribuire a contractelor de achiziție publică, în scopul elaborării cererilor de rambursare/plată.

##### Partenerii sunt obligați să transmită copii conforme cu originalul după documentele justificative, în scopul elaborării cererilor de rambursare/plată.

##### Partenerii vor înainta liderului de parteneriat cererile de rambursare/plată, împreună cu documentele justificative, dosarele achizițiilor, rapoartele de progres etc., conform activității/activităților proprii din proiect.

##### Partenerii sunt obligați să furnizeze orice informații de natură tehnică sau financiară legate de proiect, solicitate de către Autoritatea de Management, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale.

##### Partenerii sunt obligați să furnizeze liderului de parteneriat orice informații sau documente privind implementarea proiectului, în scopul elaborării rapoartelor de progres.

##### Partenerii sunt obligați să deschidă conturi bancare dedicate proiectului, în conformitate cu prevederile legale în materie în vigoare.

##### Partenerii sunt obligați să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

##### Partenerii sunt obligați să pună la dispoziția auditorului financiar independent și autorizat în condițiile legii toate documentele și/sau informațiile solicitate și să asigure toate condițiile pentru verificarea cheltuielilor de către acesta.

* 1. Să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate curegulamentele comunitare și naționale. Toate documentele vor fi păstrate cel puțin 5 (cinci) ani după expirarea perioadei de valabilitate a contractului de finanțare.
  2. În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.
  3. Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.
  4. Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.
  5. În cazul rezilierii/revocării contractului/ordinului de finanțare, liderul de parteneriat și partenerii răspund în solidar pentru restituirea sumelor acordate pentru proiect.
  6. Partenerul este ținut de respectarea de către liderul de parteneriat a termenului de restituire menționat în decizia de reziliere a sumelor solicitate de AM.

##### Proprietatea

##### Părțile/partenerii au obligația să mențină proprietatea elementelor de infrastructură (imobile, echipamente, dotări etc.) cofinanțate în cadrul proiectului (în cadrul Etapei 1 și Etapei 2) pe o perioadă de cel puțin 5 ani de la efectuarea plății finale/ dare în exploatare și să asigure exploatarea și întreținerea în această perioadă.

##### Părțile/partenerii vor stabili drepturile de proprietate intelectuală ce vor fi obținute în urma implementării proiectului, modalitatea de protejare a acestora și titularul/titularii acestora într-o maniera care reflectă în mod adecvat activitățile, contribuțiile și interesele părților.

##### Părțile au obligația de a asigura funcționarea tuturor bunurilor, echipamentelor achiziționate din finanțarea nerambursabilă, la locul/locurile de implementare a/ale proiectului și exclusiv în scopul pentru care au fost achiziționate.

##### Părțile au obligația să folosească conform scopului destinat și să nu vândă sau să înstrăineze, sub orice formă obiectele / bunurile, fie ele mobile sau imobile finanțate prin PR 2021-2027, pe o perioadă de 5 ani de la efectuarea plății finale. De asemenea, părțile au obligația respectării prevederilor contractului de finanțare cu privire la ipotecarea bunurilor în scopul realizării proiectului.

##### Dispoziții finale

##### Orice modificare a prezentului acord va fi valabilă numai atunci când este convenită de toate părțile.

##### Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

##### Părțile sunt de acord că prezentul acord este guvernat de legea română.

Întocmit în *număr de exemplare*, în limba română, câte unul pentru fiecare parte și un original pentru cererea de finanțare.

Semnături

|  |  |  |  |
| --- | --- | --- | --- |
| Lider de parteneriat (Partener 1) | Numele, prenumele și funcția reprezentantului legal al organizației/instituției | Semnătura | Data și locul semnării |
| Partener 2 | Numele, prenumele și funcția reprezentantului legal al organizației/instituției | Semnătura | Data și locul semnării |
| Partener 3 | Numele, prenumele și funcția reprezentantului legal al organizației/instituției | Semnătura | Data și locul semnării |

1. Colaborare efectivă (cf. Reg. 651/2014) înseamnă colaborare între cel puțin două părți independente în vederea schimbului de cunoștințe și tehnologii sau în vederea atingerii unui obiectiv comun, bazată pe diviziunea muncii, în cadrul căreia părțile definesc de comun acord domeniul de aplicare a proiectului de colaborare, contribuie la punerea în aplicare a acestuia și împart riscurile și rezultatele. Este posibil ca una sau mai multe părți să suporte integral costurile proiectului și, prin urmare, celelalte părți să nu fie expuse la riscurile financiare pe care le presupune acesta. Cercetarea contractuală și furnizarea de servicii de cercetare nu sunt considerate forme de colaborare. [↑](#footnote-ref-1)